CV De Sjansemaekers presenteertj: | roggelsblaadje.nl
CV De Sjansemaekers presenteertj:
Op zaoterdig 16 fibrewari zulle de jeugdraod en groeate raod weer langs de däör gaon om de vastelaovesgezèt te verkoupe. Vanaaf 11.00 oor kèntj gae ze verwachte. Väör € 5,- kriegtj gae weer ’n sjoean gezèt mèt väöl moppe, tekste foto’s enz. Mocht gae neet thoes zeen, gae kèntj de gezèt vanaaf maondjig 18 fibrewari koupe bie TopIToys Coenen oppe Mäölewaeg.
Vlagge, Sjaals en Pins
’t Vastelaovessezoen is noe good aan de gang, dus moogtj gae weer geröstj laote zeen det wae in ’t Sjansemaekersriek zeen. Det kèn door de Sjansemaekersvlag te laote wappere. As gae d’r nog gein höbtj, dees zeen te koup bie TopIToys (Fien). Ouch zeen dao Sjansemaekerssjaals en Sjansemaekerspins te koup. De vlagge koste € 17,50, de sjaals €10,- en de pins € 2,-
Ouch dit jaor zal de Prins vanne Sjansemaekers de miense bezeuke die de vastelaovendj neet mèt kènne make. Mer wae weite neet waem det zeen. As gae emes wètj dae ’n bezeuk van Prins Maarten II op pries zoeaj stèlle, laot dit den efkes weite aan Bart v.d. Moosdijk (06-27253746 of moosje2@gmail.com).